Selebi distansieer homself van “Lefika Project”Jackie Selebi Hy distansieer homself van die aansoek wat deur twee mans ingedien is en sê dat hy hulle nog nooit ontmoet het nie. Selebi is steeds in ŉ kritieke toestand by die Steve Biko Akademiese Hospitaal in Pretoria. Selebi se prokureur, Wynanda Coetzee, het bevestig dat die voormalige kommissaris nie die twee mans ken nie en dat hy hulle nooit versoek het om namens hom aansoek om mediese parool te doen nie. Een van die twee mans, Isaak Lesole, het gesê hulle het dit uit “beginsel” gedoen. “Ons wou die familie nie hierby betrek nie, sodat hulle op Selebi se gesondheid kan fokus.” Selebi dien tans sy 15 jaar tronkstraf uit.